Telšių Germanto progimnazija

Telšių „Germanto“ progimnazija – dieninė, savarankiško mokymosi bendrojo lavinimo mokykla Telšiuose, Žemaitės g. 37, vykdanti pradinio, pagrindinio ir papildomo ugdymo programas. Įstaigos kodas 190554559. Istorija 1961 m. rugsėjo 9 d. duris atvėrė Telšių 3-oji vidurinė mokykla. Mokėsi 1084 mokiniai. 1961/1962 mokslo metais susibūrė ir pirmasis sporto klubas, pasiekęs pergalių ne tik rajoninėse, bet ir respublikinėse varžybose. 1962 m. pavasarį brandos atestatus gavo ir išleistuves šventė 37 abiturientai. Septynerius metus direktoriavo P. Beresnevičius. 1968 m. sausio 27 d. juridiškai įteisintas trečiasis respublikoje vidurinių mokyklų sporto klubas „Džiugas“, kuriam vadovavo mokytojas Vytautas Giedraitis. Septynerius metus iš eilės mokykla iškovojo Telšių rajono moksleivių spartakiados nugalėtojos vardą, šešis kartus iš eilės šokių ratelis pelnė pirmąsias vietas tarp tautinių šokių kolektyvų. Mokyklą garsino ne tik chorai bei šokių rateliai, bet ir estradinis ansamblis „Bildukai“, pučiamųjų orkestras. 1971 m. mokykla pirmoji rajone įvedė kabinetinę sistemą. 1973 m. mokinių skaičius siekė bemaž 1800. Mokykloje, statytoje mokytis 920 mokinių, pasidarė ankšta. 1984 m. mokykloje prasidėjo kapitalinis remontas. Pusantrų metų mokykla buvo uždaryta, o mokiniai mokėsi kitose vidurinėse mokyklose. 2001 m. mokyklai suteiktas „Germanto“ vardas. 20 buvusių auklėtinių grįžo dirbti į savo mokyklą. 2011 m. vidurinė mokykla tapo pagrindine, 2012 m. jai perduota Gedrimų pagrindinė mokykla kaip skyrius. 2016 m. pagrindinė mokykla tapo progimnazija. Mokyklos pavadinimų kaita: nuo 1961 m. Telšių 3-oji vidurinė mokykla nuo 2001 m. Telšių „Germanto“ vidurinė mokykla nuo 2011 m. Telšių „Germanto“ pagrindinė mokykla nuo 2016 m. Telšių „Germanto“ progimnazija Direktoriai 1961 m. Paulius Beresnevičius 1968 m. Jonas Prūsas 1971 m. Zenonas Šešplaukis Julijonas Jankauskas 1985 m. Bronislovas Žalys 2004 m. Alma Mikienė, buvusi mokyklos auklėtinė Žymūs mokiniai Vilius Paulauskas, LFTA Teisėjas Egidijus Aleksandravičius, istorikas Lina Bocytė, Šiaulių dramos teatro aktorė Laimutis Sėdžius, Panevėžio Juozo Miltinio dramos teatro aktorius Žilvinas Šilgalis, Politikas Šaltiniai Nuorodos Oficiali svetainė